Dinasti Trần

Dinasti Trần (Bahasa Vietnam: ; Hán Nôm: 家陳; Hán Việt: 陳朝, Trần triều) ialah dinasti yang memerintah kawasan Đại Việt dari tahun 1225 hingga 1400. Dinasti ini ditubuhkan melalui pertabalan Trần Thái Tông setelah ayahanda saudaranya, Trần Thủ Độ menggulingkan dinasti sebelumnya, Dinasti Lý dan berkekalan hingga 1400 apabila takhta maharaja terakhir, Thiếu Đế terpaksa diserahkan kepada datuk sebelah bondanya, Hồ Quý Ly, menandakan permulaan Dinasti Hồ.

Dinasti ini dikatakan sebagai zaman keemasan kebudayaan dan bahasa Vietnam. Pada zaman ini, bahan-bahan sastera Chữ Nôm terawal mula dikarya dan bahasa Vietnam digunakan sebagai bahasa rasmi bersama-sama bahasa Cina. Hal ini membawa kepada asas terhadap pembangunan bahasa dan kebudayaan Vietnam.

Ekonomi 
Pengasas dinasti, Trần Thái Tông memperkenalkan sistem percukaian peribadi baharu, thuế thân untuk memulihkan ekonomi setempat yang merudum ketika zaman dinasti Lý yang tertakluk terhadap jumlah keluasan tanah pertanian yang dimiliki seseorang. Bukti bersejarah menyatakan bahawa kerajaan dinasti Trần telah mengenakan cukai terhadap pelbagai hasil pertanian seperti ikan dan buah-buahan. Pada akhir zaman dinasti, Hồ Quý Ly memperkenalkan sistem mata wang kertas pada 1396, menandakan permulaan penggunaan unit wang tersebut di Vietnam.

Pendidikan 
Dinasti Trần mengiktiraf Buddhisme sebagai agama rasmi, tetapi pendidikan berasaskan ajaran Kong Zi mula bertapak di dinasti. Kurikulum asal yang menerapkan pendidikan berkaitan Empat Kitab dan Lima Klasik mula-mula diajar di pagoda Buddha sebelum berkembang dan diajar kepada para murid oleh para cendekiawan dan pegawai bersara Confucianisme. Selain itu, dinasti Trần juga menerapkan sistem peperiksaan imperial sejak 1232 untuk melantik pegawai-pegawai istana.

Sains dan teknologi 
Kejayaan dari segi bidang sains dan tekonologi Trần tidak banyak dicatatkan dalam rekod-rekod sejarah. Para pegawai dinasti Trần dibuktikan mengguna pakai konsep feng shui seperti pada 1248 apabila Trần Thủ Độ mengarahkan beberapa orang pakar feng shui untuk menghalang kawasan dinasti daripada serangan musuh. Seorang ahli sains, Đặng Lộ dicatatkan beberapa kali dalam rekod sejarah Vietnam kerana sumbangan dalam bidang astronomi dan penyusunan takwim seperti penciptaan sejenis sfera armilia astronomi, lung linh nghi. Masyarakat dinasti Trần juga dapat menambah baik teknologi serbuk letupan yang dipelajari daripada tamadun China.

Petikan

Rujukan

Pautan luar 
 

Sejarah Vietnam
Bekas kerajaan